РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА **Фонд за пружање помоћи избеглим, прогнаним и расељеним лицима** Управни одбор

Дана: 17.08.2018. године

ЈН ОП 01/18

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012,14/2015 и 68/2015) и Извештаја о стручној оцени понуда Комисије за јавну набавку добара – механизације и опреме ЈН ОП 01/18 од 14.08.2018. године, Управни одбор Фонда за пружање помоћи избеглим, прогнаним и расељеним лицима на седници одржаној дана

17.08.2018. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара – механизације и опреме**

**(ЈН ОП 01/18)**

У поступку јавне набавке добара – механизације и опреме ЈН ОП 01/18, за коју је позив објављен на Порталу јавних набавки и Интернет страници Наручиоца дана 27. јуна 2018. године, уговор се додељује групи понуђача „МИС СИСТЕМ Д.О.О.“, Међународни пут 83, 21233 Ченеј, ПИБ 100453514, матични број 08317704/„Кабелнет“ Д.О.О., Стефана Првовенчаног 1, Нови Сад, чија је понуда број 01/18-1 од 31. јуна 2018. године, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и

68/2015), Управни одбор Фонда за пружање помоћи избеглим, прогнаним и расељеним лицима је дана 27. јуна 2018. године у својству Наручиоца донео Одлуку о покретању јавне набавке број ЈН OП 01/18 и образовао Комисију за јавну набавку добара – механизације и опреме (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писани извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – механизација и опрема, назив и ознака из општег речника набавке:специјалне машине, алатке- 42611000, у свему према спецификацији садржаној у конкурсној документацији.

Процењена вредност јавне набавке износи **6.763.339,00 динара**, без урачунатог пореза на додату вредност.

Наручилац је Позив за подношење понуда за предметну набавку објавио на Порталу јавних набавки, „Службеном гласнику“ и Интернет страници Наручиоца дана 27. јуна 2018. године, у складу са Чланом 57. Закона о јавним набавкама (у даљем тексту: ЗЈН).

.

**БЛАГОВРЕМЕНО**, односно до дана 31.07.2018. године до 10:00 часова, приспеле су понуде следећих понуђача:

|  |  |  |  |  |
| --- | --- | --- | --- | --- |
| **Ред.****Број** | **Број под којим је понуда заведена** | **Назив или шифра понуђача** | **Датум****Пријема** | **Час** |
| 1. | ЈН ОП 01/18-1 | „Мис систем“, Међународни пут 83, Ченеј/“Кабелнет“ Д.О.О, Стефана Првоввенчаног 1, Нови Сад | 31.07.2018. | 08:45ч |
| 2. | ЈН ОП 01/18-2 | „Premtec“, Привредникова 8а, Нови Сад | 31.07.2018. | 09:51ч |

 **НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ утврђује се применом следећих елемената критеријума:

**1.** Цена 85 пондера

**2.** Рок испоруке 15 пондера

УКУПНО 100 пондера

1. Најнижа понуђена цена бодује се са 85 пондера, а свака следећа применом формуле:

најнижа понуђена цена/цена из понуде која се бодује \* 85 =

2. Најкраћи рок испоруке (одређен у данима) бодује се са 15 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 15

=

Укупан број бодова израчунава се на следећи начин: Укупно = Цена + Рок испоруке

Како је наведено у конкурсној документацији, у цену се урачунава цена свих добара наведених у позицијама и сав ситан неспецифичан материјал, транспорт и цена радне снаге и сви други зависни трошкови везани за реализацију уговора о предметној јавној набавци. Рок испоруке не може бити краћи од седам (7) ни дужи од тридесет (30) дана. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара крајњем кориснику које се документује потписивањем отпремнице.

Уколико две или више понуда имају исти број пондера као најповољнија бира се понуда оног понуђача који је понудио нижу цену.

Имајући у виду Извештај о стручној оцени понуда у поступку јавне набавке ЈН ОП 01/18, а накод детаљног прегледа понуда, Наручилац је констатовао следеће:

Дана 06. августа 2018. године, Комисија је детаљно прегледала пристигле понуде и утврдила следеће:

Понуду су поднели понуђачи:

Група понуђача „**МИС СИСТЕМ Д.О.О**.“, Међународни пут 83, 21233 Ченеј/“**КАБЕЛНЕТ“ Д.О.О**., Стефана Првовенчаног 1, Нови Сад (заједничка понуда) и „**PREMTEC D.O.O**.“, Привредникова 8а, 21000 Нови Сад (самостална понуда).

Група понуђача **„МИС СИСТЕМ „Д.О.О./“КАБЕЛНЕТ“ Д.О.О**. је понудила следеће:

Укупна вредност понуде без ПДВ-а: 5.029.605,00 динара

Укупна вредност понуде са ПДВ-ом: 6.035.526,00 динара

Рок важења понуде: 45 дана од дана отварања

Рок за испоруку: 7 дана од дана закључења уговора

Понуђач „**PREMTEC D.O.O**.“ је понудио следеће:

Укупна вредност понуде без ПДВ-а: 6.498.116,00 динара

Укупна вредност понуде са ПДВ-ом: 7.797.739,20 динара

Рок важења понуде: 45 дана од дана отварања

Рок за испоруку: 7 дана од дана закључења уговора

Комисија је анализирала понуду број 01/18-1 групе понуђача „МИС СИСТЕМ Д.О.О.“Међународни пут 83, 21233 Ченеј / “Кабелнет“ Д.О.О., Стефана Првовенчаног 1, Нови Сад и након детаљне анализе документације констатовала следеће:

Група понуђача „МИС СИСТЕМ Д.О.О.“ / “КАБЕЛНЕТ“ Д.О.О. је доставила благовремену и одговарајућу понуду, са попуњеним, потписаним и овереним обрасцима из конкурсне документације, из којих се несумњиво може утврдити стварна садржина понуде. Уз понуду 01/18-1 достављени су и докази о испуњености обавезних и допунских услова за учешће у поступку јавне набавке ЈН ОП 01/18 одређених конкурсном документацијом.

У поступку детаљног прегледа понуде, Комисија је утврдила да је група понуђача „МИС СИСТЕМ“/“Кабелнет“ направила рачунску грешку. Укупна вредност понуђених добара без ПДВ-а из колоне 7. у Обрасцу структуре цене (Образац 2 у конкурсној документацији) не одговара стварном збиру појединачних цена из наведене колоне. Укупан збир цена за понуђена добра из колоне 7. је за 480.000,00 динара већи од оног који је наведен у цитираном Обрасцу (као и у Обрасцу понуде и Моделу уговора), па је од понуђача, у складу са чланом 93. ЗЈН затражено да се изјасни о прихватању уочене рачунске грешке.

Будући да се понуђач електронским путем изјаснио да се саглашава са исправком, Комисија је у скаду са ЗЈН утврдила да вредност понуде понуђача „МИС СИСТЕМ Д.О.О.“Међународни пут 83, 21233 Ченеј / “Кабелнет“ Д.О.О., Стефана Првовенчаног 1, 21000 Нови Сад, износи 5.509.605,00 динара без обрачунатог ПДВ-а, односно, 6.611.526,00 динара са обрачунатим ПДВ-ом.

Комисија је потом анализирала понуду број 01/18-2 понуђача „PREMTEC D.O.O.“, Привредникова 8а, 21000 Нови Сад и након детаљне анализе документације констатовала следеће:

Понуђач „PREMTEC D.O.O.“ је доставила благовремену и одговарајућу понуду, са уредно попуњеним, потписаним и овереним обрасцима из конкурсне документације, из којих се несумњиво може утврдити стварна садржина понуде. Уз понуду 01/18-2 достављени су и докази о испуњености обавезних и допунских услова за учешће у поступку јавне набавке ЈН ОП 01/18 одређених конкурсном документацијом.

Применом критеријума за доделу уговора "економски најповољнија понуда", Комисија је рангирала понуде на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена** | **Рок испоруке** | **УКУПНО** |
| **1.** | „Мис систем“, Међународни пут 83, Ченеј/“Кабелнет“ Д.О.О, Стефана Првоввенчаног 1, Нови Сад | 85 | 15 | **100** |
| **2.** | „Premtec“, Привредникова 8а, Нови Сад | 72,07 | 15 | **87,07** |

 Комисија, после стручне оцене понуда, констатује да је у поступку јавне набавке добара –

механизације и опреме ЈН ОП 01/18, најповољнија понуда број ЈН ОП 01/18-1 од 31. јула 2018. године, групе понуђача „МИС СИСТЕМ Д.О.О“, Међународни пут 83, 21233 Ченеј, Нови Сад ПИБ 100453514, матични број 08317704/“КАБЕЛНЕТ“ Д.О.О. Стефана Првовенчаног 1, Нови Сад и предлаже Наручиоцу да групи понуђача додели уговор о предметној набавци добара - механизације и опреме.

Цена: 5.509.605,000 динара без обрачунатог пореза на додату вредност, односно 6.611.526,00 динара са обрачунатим порезом на додату вредност.

Рок испоруке: 7 (седам) дана.

Као гарантни рок за сва понуђена добра, у складу са конкурсном документацијом за предметну јавну набавку, узима се гарантни рок који даје произвођач, а који није и не може бити краћи од једне године.

Наручилац је прихватио предлог Комисије за јавну набавку добара ЈН ОП 01/18 да се групи понуђача „МИС СИСТЕМ Д.О.О“, Међународни пут 83, 21233 Ченеј, Нови Сад, ПИБ 100453514, матични број 08317704/“КАБЕЛНЕТ“ Д.О.О., Стефана Првовенчаног 1, Нови Сад, ПИБ 105386546, матични број 20369884, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од десет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.